**Dija** (ukr. Дія, suom. *toiminta*; lyhennys sanoista ukr. Держава і Я, *Deržava i Ja*, suom. *Valtio ja minä*) on Ukrainan valtionhallinnon tarjoama digitaalisten palvelujen mobiilisovellus, verkkosivusto ja palvelun brändi. Brändi julkistettiin vuonna 2019 ja sen mobiilisovellus avattiin vuonna 2020.

Sovelluksen ensimmäisessä versiossa oli 33 erilaista palvelua ja joukko sähköisiä dokumentteja. Vuonna 2021 esitellyllä Dija-mobiilisovelluksen 2.0-versiolla voitiin korvata jo yhdeksän digitaalista henkilödokumenttia (henkilötodistus, ulkomaan biometrinen passi, opiskelijakortti, ajokortti, ajoneuvon rekisteröintitodistus, ajoneuvon vakuutuskirja, veronumero, syntymätodistus, kansainvälinen ajokortti). Biometristä passia ei kuitenkaan voi käyttää Ukrainan raja-asemilla.

Joulukuussa 2021 Dijan mobiilisovellutuksella oli jo yli 12 miljoonaa käyttäjää. Ennen Venäjän hyökkäyssotaa käyttäjiä oli 15,5-16 miljoonaa ja tammikuussa 2023 käyttäjämäärä oli kohonnut jo 18,6 miljoonaan.

Vihollisen liikkeitä raportoivat lisäsovellukset
------------------------------------------------

Dijaan rekisteröityneet käyttäjät ovat voineet vuonna 2022 asentaa puhelimelleen ilmahälytyksistä kertovan, vihollisen liikkeitä raportoivan ("e-vihollinen"-sovellus, eVoroh) tai esimerkiksi ilmavalvonnan havaintojen raportoinnin mahdollistavan mobiilisovelluksen. Ainakin keväällä 2022 Ukrainan tiedustelu sai päivittäin kymmeniä tuhansia viestejä, kuvia ja videoita mobiilisovellusten välityksellä.

Lokakuussa 2022 kerrottiin, että Dijan ilmavalvontasovelluksesta saatujen ilmoitusten perusteella Ukrainan eteläosien ilmatorjunta sai selville 22. lokakuuta matalalla tutkapimennossa lentävän Kalibr-risteilyohjuksen kulkuradan, ja pystyi pudottamaan risteilyohjuksen olalta laukaistavalla Igla-torjuntaohjuksella pian havaintojen jälkeen vastaanotettujen kohdistusohjeiden avulla.

Paikkatietoa välittävän ilmavalvontasovelluksen tai vihollisen liikkeistä raportoiminen muiden sovellusten kautta käyttäminen saattaa siviileitä suojaavan humanitaarisen oikeuden näkökulmasta merkitä käyttäjän luopuvan ainakin tilapäisesti siviiliasemastaan. Seuraamusten kannalta Ukrainaa sotilaallisesti auttavien mobiilisovelluksen asentaminen tai käyttö ei tästä näkökulmasta ole suositeltavaa ainakaan Venäjän miehitysalueilla Ukrainassa tai välittämän miehitysuhan piirissä asuville, tai Venäjällä tai Valko-Venäjällä liikkuville.

Lähteet
-------

1. 1 2  В Україні презентували бренд "держави у смартфоні" (Brändi "Valtio älypuhelimessa" esiteltiin Ukrainassa) *Kyiv Post, kyivpost.com*.  27.9.2019. Viitattu 25.10.2022. (ukrainaksi)
2. 1 2 3  Daryna Antoniuk: Ukraine makes digital passports legally equivalent to ordinary ones *Kyiv Post, kyivpost.com*.  30.3.2021. Viitattu 25.10.2022. (englanniksi)
3. 1 2 3 4  Number of Diia app users has grown almost five-fold over year  23.12.2021. Ukrinform, ukrinform.net. Viitattu 25.10.2022. (englanniksi)
4. ↑  Volodymyr Zelenskyy: Diia app is the first step towards building a state-service *president.gov.ua*.  6.2.2020. Viitattu 25.10.2022. (englanniksi)
5. ↑  Digital country *ukraine.ua*.  2021 (?). Viitattu 25.10.2022. (englanniksi)
6. ↑  "Numbers of Diia users have increased during the war: Currently there are 18.6 million people, of whom 4.5 million are over 60," Ministry of Digital Transformation *mediacenter.org.ua*.  25.1.2023. Viitattu 10.11.2023, linkki vaihdettu. (englanniksi)
7. 1 2  Drew Harwell: Instead of consumer software, Ukraine’s tech workers build apps of war *washingtonpost.com*.  24.3.2022. Viitattu 26.10.2022. (englanniksi)
8. ↑  Ingenious mobile app helps down first Russian missile in Ukraine *ukrinform.net*.  26.10.2022. Viitattu 26.10.2022. (englanniksi)
9. ↑  Lukasz Olejnik: Smartphones Blur the Line Between Civilian and Combatant *Wired, wired.com*.  6.6.2022. Viitattu 26.10.2022. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Diia 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: uk:Дія (сервіс)